*Læsevejledning til Begrebsmodellen:*

EjendomsStamregistret (ESR) indeholder en lang række entiteter. I modellen er udvalgt og beskrevet de væsentligste entiteter, der er de primære i kommunernes arbejde, og de er:

* Ejendom
* Ejer af ejendomme
* Ejendomsskat og Bidrag

ESR indeholder også andre entiteter men disse er blot ”hjælpe” entiteter i forhold til ovenstående.

Modellen indeholder på side 1, et samlet overblik over alle entiteter og data. Nogle af disse databærende elementer er farvet grønne hvilket betyder at de yderligere er beskrevet mere i detaljer på efterfølgende side. Dette er gjort for overskuelighedens skyld.   
Entiteter der er farvet blå, markerer begreber som ESR ikke har ansvaret for, men er nødvendige for at gennemføre sagsbehandlingen.

*Formålet med EjendomsStamregistret (ESR):*

Det primære formål med EjendomsStamregistret (ESR) er kommunernes administration, planlægning og opkrævning af ejendomsskat og bidrag. Bidrag er eksempelvis bidrag til betaling af skorstensfejning. Derudover danner dataene i EjendomsStamregisteret grundlag for en række øvrige sagsbehandlinger og data udveksling, eksempelvis byggesagsbehandling, OIS, ejendomsvurdering, ejendomsværdiskat m.m,

*Funktionalitet:*

Funktionaliteten i EjendomStamregistret er overordnet opdelt i tre moduler: Ejer, Ejendom, Ejendomsskat og Bidrag. Via disse moduler kan sagsbehandleren:

* Vedligeholde dataene for ejerne af ejendommene, bl.a. ved at de får ejerskifte hændelser fra tinglysningen.
* Vedligeholde dataene på matrikler og ejendomme, bl.a. ved hændelser fra Kort og Matrikel styrelsen.
* Beregne og udskrive ejendomsskattebillet. Dette sker ved den årlige udskrivning såvel som ved løbende ændring af beskatningsgrundlaget, eksempelvis når en vurdering er ændret.

Inddrivelse af udestående skatter foretages i debitor systemer og ikke i Ejendoms Stam registret.

*Målgruppe:*

Målgruppen for Ejendoms Stam registret er kommunerne til opkrævning af ejendomsskatterne.